पाएं अपने शहर की ताज़ा ख़बरें और फ्री ई-पेपरडाउनलोड करें
लखनपुर इंजीनियरिंग कॉलेज में हुई लाखों की गड़बड़ी के मामले में यूनिवर्सिटी प्रबंधन ने गबन की राशि वसूलने के लिए निलंबित चारों शिक्षकों को पत्र लिखा है। काॅलेज के प्राचार्य आरएन खरे ने बताया है कि सरकार द्वारा 30 अप्रैल को 66 लाख रुपए एनपीआईयू दिल्ली के खाते में जमा कराने विश्वविद्यालय के काॅलेज, कुलसचिव, सचिव छत्तीसगढ़ शासन और संचालक तकनीकी शिक्षा रायपुर को भी पत्र लिखा गया है।
इसके बाद यूनिवर्सिटी निलंबित चारों शिक्षकों को पत्र लिखकर गबन की राशि जमा करने का निर्देश दिया गया है। मामले में शिक्षक आरके साहू, एचएस चंद्रा, सुदीप श्रीवास्तव व गुरुप्रीत सिंह पर गबन का आरोप है। इन्हें पहले ही निलंबित भी कर दिया गया है। राशि जमा नहीं होने से शासन को हानि हो रही है। इससे छात्रों के भविष्य में मिलने वाली टेकिप 3 योजना का नुकसान भी सम्भव है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn